Diari Oficial de la Generalitat Valenciana


Sumari del DOGV 3988, del 27-04-2001 (2001/3080)

ORDRE de 28 de març de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la construcció d'una Residència de la Tercera Edat, del dret de propietat que es té sobre l'immoble de 4.287,28 m² de superfície, situat en el polígon 5, carrer de Bunyol, de Manises (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3988

Data del DOGV
:   27-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3080


Data del document
:   28-03-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Manises
    * propietat immobiliària
    * cultura regional

ORDRE de 28 de març de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la construcció d'una Residència de la Tercera Edat, del dret de propietat que es té sobre l'immoble de 4.287,28 m² de superfície, situat en el polígon 5, carrer de Bunyol, de Manises (València). [2001/3080]
  
Mitjançant escriptura pública d'acceptació de cessió gratuïta atorgada pel notari de València el Sr. Francisco Sapena Davo, el dia 28 de febrer de 2001, la Generalitat Valenciana va adquirir el dret de propietat sobre l'immoble de 4.287,28 m² de superfície, situat en el polígon 5, carrer de Bunyol, de Manises (València), i que consta en l'Inventari General de Béns i Drets de la Generalitat Valenciana amb el núm. A02/46/159/0012 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Benestar Social ha sol·licitat l'afectació de l'immoble assenyalat per a ser destinat a la construcció d'una Residència de la Tercera Edat.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, per a la construcció d'una Residència de la Tercera Edat, el dret de propietat que es té sobre l'immoble, de 4.287,28 m² de superfície, situat en el carrer Bunyol, de Manises (València), que consta en l'Inventari General de Béns i Drets de la Generalitat Valenciana amb el codi A02/46/159/0012 i confronta: nord, carrer Bunyol; sud, carrer L'Olleria i carrer Santos Justo y Pastor; est, carrer Jarafuel; i oest, jardí-parc urbà.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Benestar Social, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Benestar Social designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 28 de març de 2001
  
El conseller d'Economia, Hisenda i Ocupació
  
VICENTE RAMBLA MOMPLET